Aristotile Fioravanti

Ridolfo "Aristotile" Fioravanti (o Fieraventi) a l’é nàit dël 1415 o dël  1420 a Bològna an Emilia-Romagna, e a l’é mort dël 1486 anviron a Mosca an Russia.
A l’é n'architet e angegné italiàn dël sécol ch’a fa XV e un dij pi important rapresentant dl’Arnassiment ant l’Italia dël nòrd.

 Biografìa 
Dal 1458 fin-a al 1467 a l’ha travajà a Firense al servissi ëd Còsim dij Médici e a Milan.

An soa sità natal, Bològna, a l’ha realisà ij proget dël Palass dël Podestà ma l'edifissi a l’é stàit finì da Giovanni II Bentivoglio ant ël perìod 1484 – 1494.

Dël 1467, a l’ha travajà per ël re Matìa Corvin d’Ungherìa.

Dël 1475, a l’é stàit invità da Ivan III an Russia andoa a l’ha cudì, a Mosca (1475 – 1479), la costrussion dla Catedral dl'Assunsion.

Fioravanti, Aristotile
Fioravanti, Aristotile